open-index/open-wikipedia-markdown huggingface dataset:
குன்னத்தூர், மதுரை மாவட்டம்

**குன்னத்தூர்** என்பது தமிழ்நாட்டின், மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், *குன்னத்தூர்* ஊராட்சியில் அமைந்த சிற்றூர் ஆகும். இக்கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டது.

## அமைவிடம்
கடல் மட்டத்திலிருந்து சுமார் 156 மீட்டர் உயரத்தில்,  என்ற புவியியல் ஆள்கூறுகள் கொண்டு குன்னத்தூர் அமையப் பெற்றுள்ளது. குன்னத்தூர், மதுரையிலிருந்து 19 கி.மீ. தொலைவில், மதுரை - சிவகங்கை மாநில நெடுஞ்சாலை எண் 33 அருகே, வரிச்சியூர் - களிமங்கலம் செல்லும் மாவட்டச் சாலையில் அமைந்துள்ளது.  அருகமைந்த கிராமங்கள் ஆளவந்தான், வரிச்சியூர், களிமங்கலம், பூவந்தி, நாட்டார்மங்கலம், செங்கோட்டை,  இடையப்பட்டி ஆகும். இதன் அஞ்சல் சுட்டு எண் 625201; தொலைபேசி குறியீடு எண் (Std Code) 04549  ஆகும்.

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, குன்னத்தூர் கிராமத்தின் மொத்த மக்கள் தொகை 1,307 ஆகும். அதில் ஒடுக்கப்பட்டோர்  180 (13.77%) ஆக உள்ளனர். சராசரி எழுத்தறிவு 71.26% ஆகும். குன்னத்தூரில் 335 வீடுகள் உள்ளது. 

## குன்னத்தூர் சமணர் குடைவரைகள்
குன்னத்தூர் கிராமத்தின் சிறு மலை மீது, கிபி 9 - 10ம் நூற்றாண்டு காலத்திய  சமணர் படுகைகளும், தமிழி கல்வெட்டுகளும், வட்டெழுத்துகளும், கிழக்கு நோக்கிய உதயகிரீஸ்வர் கோயிலும், மேற்கு நோக்கிய அஸ்தகிரீஸ்வரர் குடைவரைக் கோயில்களும்   உள்ளது. 

## மேற்கோள்கள்

## வெளி இணைப்புகள்
* குன்னத்தூர் உதயகிரீஸ்வரர் - அஸ்தகிரீஸ்வரர் குடைவரைக் கோயில்கள் - காணொளி 
*குன்னத்தூரும் குடைவரை கோயில்களும்
*குன்னத்தூரும் சுப்பிரமணியர் மலை கல்வெட்டும்

பகுப்பு:மதுரை மாவட்டத்திலுள்ள கிராமங்கள்
தமிழ்நாட்டில் உள்ள வானூர்தி நிலையங்களின் பட்டியல்

இந்திய மாநிலமான தமிழ்நாடு, பிராந்தியம் முழுவதிலும் உள்ள நகரங்களுக்கு சேவை செய்யும் மக்கள் பயன்பாட்டிற்கான பல வானூர்தி நிலையங்களைக் கொண்டுள்ளது. அதேபோல் இராணுவ பயன்பாட்டிற்கான வானூர்தி நிலையங்களையும் கொண்டுள்ளது.

## தமிழகத்தில் உள்ள வானூர்தி நிலையங்கள்
இந்த பட்டியலில் பின்வரும் தகவல்கள் உள்ளன:
#**நகரம்**&nbsp;– பொதுவாக வானூர்தி நிலையத்துடன் தொடர்புடைய நகரம். சில வானூர்தி நிலையங்கள் அவர்கள் சேவை செய்யும் நகரத்திற்கு வெளியே சிறிய நகரங்களில் அமைந்துள்ளதால் இது எப்போதும் உண்மையான இடம் அல்ல.
#**ஐசிஏஓ**&nbsp;– இருப்பிடம் காட்டி மூலம் ஒதுக்கப்பட்டது பன்னாட்டு குடிசார் வான்பயண அமைப்பு (ஐசிஏஓ) மூலம் ஒதுக்கப்பட்டுள்ளது. ஐசிஏஓ காட்டி: VA&nbsp;– மேற்கு மண்டலம், VE&nbsp;– கிழக்கு மண்டலம், VI&nbsp;– வடக்கு மண்டலம், VO&nbsp;– தெற்கு மண்டலம்
#**ஐஏடிஏ**'&nbsp;– வானூர்தி நிலையக் குறியீடு மூலம் ஒதுக்கப்பட்டது பன்னாட்டு வான் போக்குவரத்து சங்கம் (ஐஏடிஏ) மூலம் ஒதுக்கப்பட்டது.

## படைத்துறை வான்களங்கள்

### குறிப்புகள்

## மேற்கோள்கள்
உச்சிப்புளி

**உச்சிப்புளி**  (*Uchippuli*) இந்தியாவின் தென்கோடியில் தமிழ்நாடு மாநிலத்தின் இராமநாதபுரம் மாவட்டத்தில்  மண்டபம் வட்டத்திலுள்ள ஊராகும்.  இராமநாதபுரம் நகருக்கான  குடிநீர்  தேவை இங்கிருந்தே  பெரும்பாலும் பெறப்படுகின்றது.  இந்தியக் கடற்படையின் கடற்படை வான்களமான பருந்து கடற்படை வானூர்தி தளம் இங்கு அமைந்துள்ளது.

## போக்குவரத்து
உச்சிப்புளி கொச்சியையும்  இராமேசுவரத்தையும் இணைக்கும் தேசிய நெடுஞ்சாலை 49 அல்லது 85க்கு அடுத்துள்ளது.  உச்சிப்புளி தொடருந்து நிலையம் இராமேசுவரம்-இராமநாதபுரம் தடவழியில் அமைந்துள்ளது. 140&nbsp;கி.மீ. தொலைவில் உள்ள மதுரை பன்னாட்டு வானூர்தி நிலையம்  அண்மையில் உள்ள வானூர்தி நிலையமாகும்.
## மேற்கோள்கள்

## வெளி இணைப்புகள்
* ஐஎன்எஸ் பருந்து 

பகுப்பு:இராமநாதபுரம் மாவட்டத்திலுள்ள கிராமங்கள்
ஏஞ்சலா லேன்சுபரி

**டேம் ஏஞ்சலா பிரிஜித் லேன்ச்பியூரி (Dame Angela Brigid Lansbury**  (பிறப்பு அக்டோபர் 16, 1925) என்பவர் அமெரிக்க ஐக்கிய நாடு - அயர்லாந்து நடிகை ஆவார். இவர் திரைப்படம், தொலைக்காட்சி நாடகத் தொடர், நாடகத் திரைப்படம் போன்றவற்றில் நடித்துள்ளார். இவர் தயாரிப்பாளர் (திரைப்படம்), பின்னணிப் பாடகரும் ஆவார். இவர் ஏழு தசாப்தங்களாக நடித்துக்கொண்டிருந்தார். இவற்றில் பெரும்பான்மையானவை அமெரிக்கத் திரைப்படங்களாகும். இவரின் நடிப்பிற்காக சர்வதேச அளவில் வரவேற்பு கிடைத்தது.

இவர் மத்திய இலண்டனில் உள்ள ரீஜன்ட்ஸ் பார்க்கில்  உயர் நடுத்தரவர்க்க குடும்பத்தில் பிறந்தார். இவரின் தந்தை எட்கர் லேன்ஸ்பியூரி ஒரு அரசியல்வாதி ஆவார். இவரின் தாய் மொயான மக்கில் அயர்லாந்தைச் சேர்ந்த நடிகை ஆவார். தி பிளிட்ஸ்சில் இருந்து தப்பிப்பதற்காக தனது தாய் மற்றும் இரு இளைய சகோதரர்களுடன் 1940 ஆம் ஆண்டில் அமெரிக்க ஐக்கிய நாடு சென்றார். பின் நியூயார்க் நகரத்தில் நடிப்பு பயின்றார். 1942 ஆம் ஆண்டில் எம் ஜி எம் எனப்படும் மெட்ரோ- கோல்ட்வின்- மேயர் நிறுவனத்தின்  கீழ் நடிப்பதாக ஒப்பந்தம் ஆனார். இவரின் முதல் திரைப்படம் 1944 ஆம் ஆண்டில் வெளியான கேஸ்லைட் ஆகு. பின் 1945 இல் தெ பிக்சர் ஆஃப் தெ தோரியன் கிரே திரைப்படத்தில் நடித்தார். இந்த இரு திரைப்படங்களுக்காகவும் அகாதமி விருது மற்றும் கோல்டன் குளோப் விருது ஆகிய விருதுகளுக்கு இவரின் பெயர் பரிந்துரை செய்யப்பட்டது. எம் ஜி எம் நிறுவனத் தயாரிப்பில் பதினொரு திரைப்படங்களில் இவர் நடித்தார். இதில் பெரும்பான்மையனவை துணைக் கதாப்பாத்திரங்கள் ஆகும். இந்த நிறுவனத்துடனான ஒப்பந்தம் 1952 ஆம் ஆண்டில் முடிவுற்றது. 1950களில் குறைந்தபட்ச நிதியில் தயாராகும் திரைப்படங்களின் (பி லிஸ்ட்) நட்சத்திர நாயகியாக இவர் விளங்கினார்.  1962 இல் தெ மஞ்சூரியன் கேண்டிடேட் எனும் திரைப்படத்தில் நடித்தார். இந்தத் திரைப்படத்தில் இவரின்  நடிப்பு பரவலான பாராட்டைப் பெற்றது.

ஏஞ்சலாவின் வாழ்க்கையில் ஏற்பட்ட தனிப்பட்ட பிரச்சினைகள் காரணமாக இவர் கலிபோர்னியாவில் இருந்து அயர்லாந்தில் உள்ள கவுண்டி கார்க்க்கிற்கு 1970 ஆம் ஆண்டில்  இடம்பெயர்ந்தார்.  அதன் பின்பும் இவர் நாடகத் திரைப்படம் மற்றும் திரைப்படம் போன்றவற்றில் தொடர்ந்து நடித்தார். ஜிப்சி,சுவீனி டோட் மற்றும் தெ கிங் அன்ட் ஐ ஆகியவற்றில்முக்கியக் கதாப்பாத்திரத்தில் நடித்தார். மேலும்  வால்ட் டிஸ்னி நிறுவனத்தின் பெட்னாப்ஸ் அண்ட் புரூம்ஸ்டிக்ஸ் எனும் திரைப்படத்தில் முக்கியக் கதாப்ப்பட்திரத்தில் நடித்தார். 1971 ஆம் ஆண்டில் வெளியான இந்தத் திரைப்படம் வெற்றி பெற்றது. இதன் பின்பும் தொலைக்காட்சி நாடகத் தொடர்களில் நடித்தார். புதின எழுத்தாளராக சர்வதேச அளவில் புகழ்பெற்றார். இவரும் ஜெஸ்ஸிகா பிளெட்சர் ஆகிய இருவரும் இணைந்து பணிபுரிந்த மர்டர் ஷீ ரோட் எனும் தொலைக்காட்சி நாடகத் தொடரானது 1984 முதல் 1996 ஆண்டு வரையில் 12 பருவங்கள் வெளியாகி மக்களிடையே நல்ல வரவேற்பைப் பெற்றது.  அதுவரை வெளியான தொலைக்காட்சி நாடகத் தொடர் வரலாற்றிலேயே அதிக நாட்கள் ஒளிபரப்பான குற்ற நாடகத் தொடர் எனும் சாதனை படைத்தது. 1991 ஆம் ஆண்டு வால்ட் டிஸ்னி நிறுவனத்தின் தயாரிப்பில் வெளியான பியூட்டி அண்ட் பீஸ்ட் எனும் இயங்குபடத்தில் பின்னணிக் குரல் கொடுத்தார்.

## சான்றுகள்


## வெளியிணைப்புகள்

பகுப்பு:அமெரிக்க நடிகர்கள்
பகுப்பு:1925 பிறப்புகள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
ஜீன் வைல்டர்

**ஜெரோம் சில்பர்மன் (Jerome Silberman** (சூன் 11, 1933 – ஆகஸ்டு 29, 2016), பொதுவாக ஜீன் வைல்டர் என அறியப்படும் இவர் அமெரிக்க ஐக்கிய நாட்டைச் சேர்ந்த நடிகர், திரைக்கதை எழுத்தாளர், இயக்குநர் (திரைப்படம்), தயாரிப்பாளர் (திரைப்படம்), பின்னணிப் பாடகர்,கவிஞர் ஆவார்.

வைல்டர் தனது திரை வாழ்க்கையினை நாடகம் நடிப்பதில் இருந்து துவங்கினார். 1961 ஆம் ஆண்டில் தெ பிளே ஆஃப் தெ வீக் எனும் தொலைக்காட்சி நாடகத் தொடரில் முதல் முறையாக நடித்தார். இவரின் முதல் திரைப்படம் போன்னி அண்ட் கிளைட் ஆகும். இதில் பிணையாளிக் கதாப்பாத்திரத்தில் நடித்தார். 1967 ஆம் ஆண்டில் வெளியான தெ புரோடியூசர்ஸ் (தயாரிப்பாளர்கள்) எனும் திரைப்படத்தில் முக்கியக் கதாப்பாத்திரத்தில் நடித்தார். இதனை லியோபால்ட் புளூம் இயக்கினார். இந்தத் திரைப்படத்தில் நடித்ததற்காக சிறந்த ஆண் துணை நடிகருக்கான அகாதமி விருதுக்குப் பரிந்துரை செய்யப்பட்டார். வைல்டர் , இயக்குநர் (திரைப்படம்), எழுத்தாளரான மெல்புரோக்ஸ்சுடன் இணைந்து பணியாற்றிய பிளேசிங் சாட்டில்ஸ், யங் ஃபிராங்கன்ஸ்டைன் ஆகிய திரைப்படங்களுக்காக சிறந்த தழுவல் திரைக்கதைக்கான அகாதமி விருதுக்கு இருவரும் பரிந்துரை செய்யப்பட்டனர். 1971 இல் வெளிவந்த வில்லி வோன்கா & தெ சாக்கலட் ஃபேக்டரி திரைப்படத்தில் (வில்லிவோன்கா கதாப்பத்திரம்) மற்றும் 1976 இல் ரிச்சர்டு பிரையர் : சில்வர் ஸ்ட்ரீக், 1980 இல் ஸ்டிர் கிரேசி, 1989 இல் சீ நோ ஈவில், ஹியர் நோ ஈவில், 1991இல் அனதர் யூ ஆகிய திரைப்படங்களில் நடித்ததன் மூலம் பரவலாக அறியப்படுகிறார். 1984 ஆம் ஆண்டில் வெளிவந்த தெ வுமன் இன் ரெட் திரைப்படம் உட்பட இவர் நடித்த சில திரைப்படங்களை எழுதி , இயக்கியுள்ளார்.

ஜீன் வைல்டரின் மூன்றாவது மனைவி கில்டா ராட்னர் ஆவார். இவருடன் இணைந்து வைல்டர் மூன்று திரைப்படங்களில் நடித்துள்ளார். அதில் கடைசி இரண்டு திரைப்படங்களை ஜீன் வைல்டர் இயக்கினார் என்பது குறிப்பிடத்தக்கது. கில்டா ராட்னர் சூல்பைப் புற்றுநோயினால் மரணமடைந்தார். இதனால் ஜீன் வைல்டர் சூல்பைப் புற்றுநோய் கண்டறியும் மையத்தினை லாஸ் ஏஞ்சலஸ் நகரத்தில் நிறுவினார். இதன்மூலம் புற்றுநோய்க்கு எதிரான விழிப்புணர்வு பரப்புரை மேற்கொள்வது மற்றும் சிகிச்சைகளை அளித்தல் போன்ற செய்லகளில் ஈடுபட்டு வந்தார். மேலும் கில்டா மன்றம் என்பதனையும் நிறுவினார்.

2003 ஆம் ஆண்டில் வில் மற்றும் கிரேஸ் எனும்திரைப்படத்தில் இறுதியாக நடித்தார். இந்தத் திரைப்படத்தில் நடித்தகாக சிறந்த கௌரவ நடிகருக்கான எம்மி விருது பெற்றார். அதன் பின் தனது கவனம் முழுவதையும் எழுத்துத் துறைக்கு மாற்றினார். கிஸ்மீ லைக் எ ஸ்ட்ரேஞ்சர் : மை சர்ச் ஃபார் லவ் அண்ட் ஆர்ட எனும் வாழ்க்கை நினைவுக் குறிப்பைத் தயாரித்தார். மேலும் 2007 இல் மை ஃபிரஞ்சு ஓர் (என்து பிரஞ்சு விலைமகள்), தெ வுமன் ஹூ வுட்நாட், 2013 இல் சம்திங் டோன்ட் ரிமம்பர் யூ பை ஆகிய புதினங்களை எழுதினார்.

## ஆரம்பகால வாழ்க்கை, கல்வி
ஜீன் வைல்டர் சூன் 11, 1933 இல் மில்வாக்கியில் , விஸ்கொன்சினனில்  பிறந்தார். இவரின் தந்தை வில்லியம் ஜே சில்பர்மன் நூதனப் பொருட்கள் தயாரிப்பவரும் விற்பனை செய்பவரும் ஆவார். தாய் ஜீன். இவரின் தந்தை உருசியா யூத வந்தேறி ஆவார். இவருக்கு நடிக்கும் ஆர்வம் இவரின் எட்டாம் வயதில் இவரின் தாய் ஜீன் வாதக் காய்ச்சலால் பாதிக்கப்பட்ட போது மருத்துவர் இவரை சிரிக்க வைக்க முயற்சி செய்யுங்கள் எனக் கூறியபோது வந்தது.

## சான்றுகள்


## வெளியிணைப்புகள்

பகுப்பு:அமெரிக்க நடிகர்கள்
பகுப்பு:1933 பிறப்புகள்
பகுப்பு:2016 இறப்புகள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
விவியன் லீ

**விவியன் லீ (ஆங்கிலம்: Vivien Leigh)** (நவம்பர் 5, 1913 - சூலை 8, 1967) நாடக மற்றும் திரைப்பட நடிகை ஆவார். விவியன் ஹார்ட்லீ என்பது இவரின் இயற்பெயர் மேலும் லேடி ஆலிவர் என அறியப்படுகிறார். இவர் சிறந்த நடிகைக்கான அகாதமி விருதை இரு முறை பெற்றுள்ளார். 1939 ஆம் ஆண்டில் வெளியான கான் வித் தெ விண்ட் எனும் திரைப்படத்தில் ஸ்கார்லட் ஓ ஹரா கதாப்பத்திரத்தில் நடித்தார். இதில் இவரின் நடிப்பு பரவலாகப் பாரட்டைப் பெற்றது. மேலும் இவர் டோனி விருதையும் பெற்றுள்ளார்.  

நாடகப் பள்ளியில் பயின்றபிறகு 1935 ஆம் ஆண்டில் நான்கு திரைப்படங்களில் துணைக் கதாப்பாத்திரங்களில் நடித்தார். பின் 1937 ஆம் ஆண்டில் வெளியான ஃபயர் ஓவர் இங்கிலாந்து எனும் திரைப்படத்த்கில் நாயகியாக நடித்தார். இவரின் திரைவாழ்க்கையானது நாடகங்களில் நடிப்பதில் இருந்து துவங்கியது. சுமார் முப்பது ஆண்டுகளாக திரைவாழ்க்கையில் இருந்தார். அந்த சமயங்களில் நோயல் கவர்டு, ஜார்ஜ் பெர்னாட் ஷா போன்றவர்களின்  படைப்புகளின் நாயகிகளாகவும் வில்லியம் சேக்சுபியர் நாயகிகளான ஒபீலியா, கிளியோபட்ரா, ஜூலியத், லேடி மக்பத்தாகவும் நடித்ததன் மூலம் பரவலாக அறியப்படுகிறார். பின் இவர் சில திரைப்படங்களில் குணச்சித்திர கதாப்பாத்திரங்களிலும் நடித்தார்.

அந்த சம்யத்தில் தான் லாரன்ஸ் ஆலிவர் என்பவருடன் 1940 முதல் 1960 வரை வாழ்ந்து வருவதாக சமுதாயத்திற்குத் தெரிவித்தார். லீயும் ஆலிவரும் இணைந்து பல மேடைகளில் நடித்துள்ளனர். ஆலிவர் மூன்று திரைப்படங்களை இயக்கினார். இவர் இருமுனையப் பிறழ்வு, காச நோயால் பாதிக்கப்பட்டார். அமெரிக்கத் திரைப்பட நிறுவனம் வெளியிட்ட சிறந்த பழமையான ஹாலிவுட் நடிகைகளில் இவருக்கு பதினாறாவது இடம் கிடைத்தது.

## ஆரம்பகால வாழ்க்கை
விவியன் லீ நவம்பர் 5, 1913 ஆம் ஆண்டில் பிரித்தானியாவின் இந்தியப் பேரரசில் உள்ள புனித பால் உயர்நிலைப்பள்ளி  டார்ஜீலிங்கில் பிறந்தார். இவரின் இயற்பெயர் விவியன் மேரி ஹார்ட்லீ ஆகும். இவரின் தந்தை எர்னஸ்ட் ரிச்சர்டு ஹார்ட்லீ , இவர் தரகு வேலை பார்த்து வந்தார். லீயின் தாய் ஜெர்டுரூட் மேரி பிரான்சஸ் . லீயின் தந்தை இசுக்கொட்லாந்தில் 1882 ஆம் ஆண்டில் பிறந்தார். லீயின் தாய் 1888 ஆம் ஆண்டில் டார்ஜிலிங்கில் பிறந்தார். இவர் கத்தோலிக்க திருச்சபையைச் சார்ந்தவர். இவர் அயர்லாந்து மரபைச் சார்ந்தவர்.  ஜெர்டுரூட்டின் தந்தை மைக்கேல் ஜான் யக்கீ (பிறப்பு 1840) தாய், மேரி தெரசா ராபின்சன் அயர்லாந்து மரபைச் சார்ந்தவர். இவர் சிப்பாய்க் கிளர்ச்சி, 1857 சமயத்தின் போது யக்கீயைச் சந்தித்தார். 1872 ஆம் ஆண்டில் இவர்கள் திருமணம் செய்தனர். இவர்களுக்கு ஐந்து குழந்தைகள் உள்ளனர். எர்னெச்டும் , ஜெர்ட்ரூட்டும் 1912 ஆம் ஆண்டில் இலண்டனில் உள்ள கென்சிங்டனில் திருமணம் செய்தனர்.

## விருதுகள்
1939 ஆம் ஆண்டில் கான் இத் தெ விண்ட் திரைப்படத்திற்காக சிறந்த நடிகைக்கான அகாதமி விருது மற்றும் நியூயார்க் திரைப்பட விமர்சன குழுவின் விருதினையும் பெற்றார்.   1951 ஆம் ஆண்டில் எ ஸ்ட்ரீட் கார் நேம்டு டிசயர் எனும் திரைப்படத்திற்காக சிறந்த நடிகைக்கான அகாதமி விருது, பிரித்தானிய அகாடமி திரைப்பட விருதுகள், நியூயார்க் திரைப்பட விமர்சன குழு விருது ,வெனிஸ் திரைப்பட விருது ஆகிய விருதுகள் பெற்றார். மேலும் கோல்டன் குளோப் விருதிற்கு பரிந்துரை செய்யப்பட்டார். 

## சான்றுகள்


## வெளியிணைப்புகள்

பகுப்பு:அமெரிக்க நடிகைகள்
பகுப்பு:1913 பிறப்புகள்
பகுப்பு:1967 இறப்புகள்
சோனு கக்கர்

**சோனு கக்கர்(Sonu Kakkar)** என்பவர் இந்தியத் திரைப்படப் பின்னணிப் பாடகர் ஆவார். இவர் தமிழ், இந்தி, நேபாளி மொழி, கன்னடம் போன்ற பலமொழிகளில் பாடியுள்ளார். தெறி, வரலாறு ஆகிய திரைப்படங்களில் பாடியதன் மூலம் பரவலாக அறியப்படுகிறார். இவர் எம் தொலைக்காட்சியின் விருது உள்ளிட்ட பிற விருதுகளைப் பெற்றுள்ளார்.

## ஆரம்பகால வாழ்க்கை
சோனு கக்கர் அக்டோபர் 20, 1986 ஆம் ஆண்டில் ரிசிகேசுவில்,உத்தராகண்டம், இந்தியா பிறந்தார். இவர் தனது ஐந்தாவது வயதில் இருந்து பாடி வருகிறார். இவர் குழந்தையாக இருந்த போதே இவரின் பெற்றோர் புது தில்லியில் உள்ள உத்தம் நகருக்கு குடிபெயர்ந்தனர். பின் இவர் மும்பை சென்றார். தொலைக்காட்சி பாடல் போட்டியின் போது இவருடைய பாடும் திறனைக் கண்ட பாலிவுட் இசையமைப்பாளரான சந்தீப் சௌதா இவருக்கு பாபுஜி சரா தேரே சலோ எனும் பாடலைப் பாடுவதற்கான வாய்ப்பை கொடுத்தார். இவரின் திரை வாழ்க்கையில் இது முக்கியமான பாடலாக இது அமைந்தது. இவருக்கு நேகா கக்கர் எனும் மூத்த சகோதரி உள்ளார். இவரும் பின்னணிப் பாடகராக உள்ளார். இவர் நீரஜ் சர்மா என்பவரை 2006 ஆம் ஆண்டு திருமணம் செய்தார்.

## இசைத்தட்டு வரலாறு

### படமனை தொகுப்பு
2012 ஆம் ஆண்டில் எம் டிவியில் கோக் நிறுவனம் பல கலைஞர்களை வைத்து நேரலையில் படமனையில் வைத்து இசை உருவாக்கம் செய்யும் ஒரு தொலைக்காட்சி நிகழ்ச்சியினை நடத்தியது.அதில் இவரும் கலந்துகொண்டார். கோக் நிறுவனம் இந்துஸ்தானி இசை, கருநாடக இசை, நாட்டார் பாடல் போன்றவற்றிலிருந்து ஹிப் ஹாப், ராக் இசை, பரப்பிசை போன்ற வடிவங்களுக்கு இசையை உருவாக்கம் செய்தனர். இது இந்தியாவில் ஒளிபரப்பாகும் இசை நிகழ்ச்சிகளில் மிகவும் வெற்றிகரமான இசை நிகழ்ச்சியாகும்.

2013 ஆம் ஆண்டில் ஐசி பானி எனும் இசைத்தொகுப்பில் பங்காற்றினார்.

## தமிழ் பாடல்கள்

### 2016
2016 ஆம் ஆண்டில் தமிழில் வெளியான தெறி திரைப்படத்தில் இடம் பெற்ற ராங்கு ராங்கு எனும் பாடலைப் பாடினார். ஜி. வி. பிரகாஷ் குமார் இசையமைத்த இந்தப் பாடலை டி. ராஜேந்தர் மற்றும் ஜி. வி. பிரகாஷ் குமார் ஆகியோருடன் இணைந்து பாடினார். திரைப்படத்தின் இறுதியில் இந்தப்பாடல் இடம்பெற்றது. விஜய் (நடிகர்), ஏமி சாக்சன் ஆகியோர் இந்தப் பாடலுக்கு நடனம் ஆடியுள்ளனர்.

### 2013
2013 ஆம் ஆண்டில் மீண்டும் ஜி. வி. பிரகாஷ் குமார் இசையில் நான் ராஜாவாகப் போகிறேன் எனும் திரைப்படத்தில் இடம்பெற்ற மல்கோவா எனும் பாடலைப் பாடினார். இந்தத் திரைப்படத்தில் நகுல் ,சந்தனி  ஆகியோர் முக்கியக் கதாப்பத்திரத்தில் நடித்தனர். அண்ணாமலை இந்தப் படலை எழுதினார்

### 2006
2006 ஆம் ஆண்டில் வெளிவந்த்ய வரலாறு திரைப்படத்தில் இடம்பெற்ற தினம் தினம் தீபாவளி எனும் பாடலைப் பாடினார். கே. எஸ். ரவிக்குமார் இயக்கிய இந்தத் திரைப்படத்தில் அஜித் குமார், அசின் (நடிகை) ஆகியோர் முக்கியக் கதாப்பாத்திரத்தில் நடித்தனர். ஏ. ஆர். ரகுமான் இந்தப் பாடலுக்கு இசையமைத்தார். வைரமுத்து இந்தப் பாடலை எழுதினார்.

## விருதுகள்
சிறந்த அறிமுக பெண் பின்னணிப் பாடகருக்கான விருதினைப் பெற்றுள்ளார். மேலும் எம் டிவி வழங்கிய வீடியோ மியூசிக் விருதினைப் பெற்றுள்ளார். ஜி ஐ எம் ஏ விருது பெற்றுள்ளார்.

## சான்றுகள்


## வெளியிணைப்புகள்

* 

பகுப்பு:இந்தியத் திரைப்படப் பாடகர்கள்
பகுப்பு:1986 பிறப்புகள்
பகுப்பு:1979 பிறப்புகள்
இப்னு ஜுஸய்

**முஹம்மது இப்னு அஹ்மத் இப்னு ஜுஸய் அல் கல்பி அல் கர்னாதி**(அரபு, **محمد ابن احمد ابن جزي الكلبي الغرناطي**)  ஓர் அறிஞர்  நாட்டில் வாழ்ந்த  எழுத்தாளர்  வரலாற்று ஆய்வாளர். இவர் பிரபல நாடு காண் ஆய்வாளரான இப்னு பதூதாவின் புத்தகமான ரிஹ்லாவை எழுதியவராக அறியப்படுகிறார்.

1352-1355 கால கட்டத்தில் இப்னு பதூதா வாய் வழியாக வழங்கிய இசுலாமிய உலகம் பற்றிய ஆய்வுகளின் தொகுப்பாக ரிஹ்லா எனும் தலைப்பில் புத்தகமாக எழுதினார். 1357ம் ஆண்டு இன்றைய மொராக்கோவின் ஃபெஸ் நகரில் காலமானார்

## குறிப்புகள்

பகுப்பு:முஸ்லிம் எழுத்தாளர்கள்
நிலையூர் (மதுரை மாவட்டம்)

**நிலையூர்** என்பது தமிழ்நாட்டின் மதுரை மாவட்டம், மதுரை (தெற்கு) வட்டம், திருப்பரங்குன்றம் ஊராட்சி ஒன்றியம், நிலையூர் 1 பிட் ஊராட்சியில் அமைந்த ஒரு சிற்றூர் ஆகும். 

இக்கிராமம், மதுரைக்கு தெற்கில், 12 கி.மீ. தொலைவில், திருப்பரங்குன்றம் மலைக்குப் பின்புறத்திலும்; திருமங்கலத்திற்கு வடக்கில், 15 கி.மீ. தொலைவிலும், திருப்பரங்குன்றத்திலிருந்து 3 கி.மீ. தொலைவிலும் உள்ளது.
 
நிலையூர் அஞ்சல் நிலையத்தின் அஞ்சல் சுட்டு எண் 625022; தொலைபேசிக் குறியீடு எண் 04549 ஆகும். நிலையூர்,  திருப்பரங்குன்றம் (சட்டமன்றத் தொகுதி)க்கும், விருதுநகர் மக்களவைத் தொகுதிக்கும் உட்பட்டது.

## அருகமைந்த ஊர்களும், நகரங்களும்
நிலையூரின் கிழக்கில் பெருங்குடி, தெற்கில் கருவேலம்பட்டி, மேற்கில் தோப்பூர் கூத்தியார்குண்டு, வடக்கில் திருப்பரங்குன்றம் உள்ளது. நிலையூருக்கு அருகில் அமைந்த நகரங்கள், மதுரை மற்றும் திருமங்கலம் ஆகும்.

## மக்கள்தொகை பரம்பல்
2011ம் ஆண்டின் மக்கள்தொகை கணக்க்கெடுப்பின்படி, 491 வீடுகள் கொண்ட நிலையூர் கிராமத்தின் மொத்த மக்கள்தொகை 1,789 ஆகும். மக்கள்தொகையில் ஒடுக்கப்பட்டோர் 67.30% ஆக உள்ளனர். சராசரி எழுத்தறிவு 73.44 % ஆகும். 
நிலையூர் கிராமத்தின் எல்லையில் அமைந்த, சௌராட்டிர மக்களைக் கொண்ட கைத்தறிநகர் மக்கள்தொகை 6,444 ஆகும். அதில் ஆண்கள் 3,184; பெண்கள் 3,260 ஆக உள்ளனர்.

## தொழில்
வேளாண்மை மற்றும் கைத்தறி நெசவுத் தொழில் நிலையூரின் முக்கியத் தொழிகளாகும். நிலையூர் கண்மாய் இக்கிராமத்தின் நீர் ஆதாரம் ஆகும். 

## போக்குவரத்து
நிலையூர் அருகமைந்த தொடருந்து நிலையங்கள், திருப்பரங்குன்றம், மதுரை மற்றும் திருமங்கலம் ஆகும். மதுரை பெரியார் பேருந்து நிலையத்திலிருந்து, நகரப் பேருந்துகள் திருப்பரங்குன்றம் வழியாக நிலையூர் மற்றும் கைத்தறிநகருக்கு செல்கிறது.

## நிலையூர் கைத்தறிநகர் நெசவாளர் குடியிருப்புகள்

* இராமகிருஷ்ணா காலனி
* பாலாஜி காலனி
* இராதாகிருஷ்ணன் காலனி
* மாருதி காலனி
* நடனகோபாலநாயகி காலனி
* நேரு காலனி 
* அங்கயற்கண்ணி காலனி 
* பகத்சிங் காலனி 
* டீச்சர்ஸ் காலனி

## வழிபாட்டுத் தலங்கள்
* காளி அம்மன் கோயில்
*அய்யனார் கோவில்
*பாலாஜி வெங்கடேஸ்வரா கோயில்
* விநாயகர் கோயில்
* முருகன் கோயில்
* அங்கயற்கண்ணி கோயில்
* சிவன் கோயில்
* அனுமார் கோயில்
* பராசக்தி கோயில்

## வங்கி மற்றும் அஞ்சலகம்
* கனரா வங்கி, நிலையூர் கிளை
* துணை அஞ்சலகம், நிலையூர்

## அருகமைந்த கல்வி நிலையங்கள்
* என். கே. குப்பையன் நடுநிலைப் பள்ளி
* தியாகராசர் பொறியியல் கல்லூரி
* தியாகராசர் மேலான்மைக் கல்லூரி
* சௌராஷ்டிரா கல்லூரி 

## இதனையும் காண்க
* நிலையூர் 1 பிட் ஊராட்சி
* நிலையூர் 2 பிட் ஊராட்சி

## மேற்கோள்கள்


## வெளி இணைப்புகள்
*கூகுள் வரைபடத்தில் நிலையூர் மற்றும் கைத்தறிநகர்

பகுப்பு:மதுரை மாவட்டத்திலுள்ள கிராமங்கள்
பைரேட்ஸ் ஆஃப் தி கரீபியன் - த கர்ஸ் ஆஃப் பிளாக் பேர்ள்

**பைரேட்ஸ் ஆஃப் தி கரீபியன் - த கர்ஸ் ஆஃப் பிளாக் பேர்ள்**  (***Pirates of the Caribbean: The Curse of the Black Pearl***, தமிழில் **கரீபியக் கடற்கொள்ளையர்கள் 1 - கறுப்பு முத்தின் சாபம்**) என்பது 2003 ஆண்டைய அமெரிக்க கனவுருப்புனைவு திரைப்படமாகும். படத்தை  கோர் வெர்பின்ஸ்கி இயக்கியுள்ளார். மற்றும் இந்தப்படமானது  ''பைரேட்ஸ் ஆஃப் தி கரீபியன் திரைப்படத் தொடரில் '' முதல் படமாகும். இப்படமானது வால்ட் டிஸ்னி பிக்சர்ஸ் மற்றும் ஜெர்ரி ப்ரூக்ஹெய்மரால் தயாரிக்கப்பட்டது. இப்படமானது  டிஸ்னி தீம் பார்க்கில், வால்ட் டிஸ்னியின் பைரேட்ஸ் ஆஃப் தி கரீபியன் சவாரியின் அடிப்படையில் அமைந்துள்ளது . இந்த கதையானது கொல்லர் வில்டர்னர் (ஆர்லாந்தோ புளூம்) மற்றும் கடற்கொள்ளையன் கேப்டன் ஜாக் ஸ்பேரோ (ஜானி டெப்) ஆகியோர் இணைந்து கடத்தப்பட்ட எலிசபெத் ஸ்வான் (கீரா நைட்லி) இங்கிலாந்து கவர்னர் மகளை பிளாக் பெர்ல் கப்பலின் கேப்டன் ஹெக்டர் பர்போசா (ஜியோஃப்ரே ரஷ்) விடம் இருந்து மீட்பதை அடிப்படையாகக் கொண்டது.

ஜெய் வோல்பெர்ட்டால் 2001 ஆம் ஆண்டு தீம் பார்க் சவாரி அடிப்படையிலான ஒரு திரைக்கதை உருவாக்கப்பட்டது, மேலும்  ஸ்டோர்ட் பீட்டி 2002 ஆம் ஆண்டின் தொடக்கத்தில் அதை மீண்டும் எழுதினார். அந்தக் காலகட்டத்தில், தயாரிப்பாளர் ஜெர்ரி ப்ரூக்ஹெய்மர் இந்தத் திட்டத்தில் ஆர்வம் காட்டினார்; அவர் டெட் எலியட் மற்றும் டெர்ரி ரோஸியோ ஆகியோரையும் இந்தத் திரைக்கதையில் ஈடுபடுத்தி, கதைவடிவில் சிறப்புக்குரிய சாபப் பகுதியைச் சேர்த்தார்.  2002 அக்டோபர் முதல் 2003 மார்ச் வரை செயின்ட் வின்சென்ட் மற்றும் கிரெனடின்கள் மற்றும் லாஸ் ஏஞ்சல்ஸ், கலிபோர்னியா பகுதிகளில் அமைக்கப்பட்டிருந்த சோடிப்புகளிலும் (செட்), படப்பிடிப்பு நடந்தது. இது எம்.பீ.ஏ.ஏ வின் பிஜி -13 மதிப்பீடுடன் வால்ட் டிஸ்னி பிக்சர்ஸ் பதாகையின் கீழ் வெளியான முதல் திரைப்படம் என்பது  குறிப்பிடத்தக்கது.

இந்தப் படமானது 2003 சூன் 28 அன்று  கலிஃபோர்னியாவின், அனாஹெமில் உள்ள டிஸ்னிலேண்ட் பார்க்கின்  திரையுலகில் வெளியிடப்பட்டு, விமர்சகர்களிடமிருந்து நேர்மறையான விமர்சனங்களைப் பெற்றது. படமானது உலகளவில் $ 654 மில்லியனுக்கும் மேல் வசூலித்தது வெற்றியடைந்தது. பலர் இந்த வரிசை படத்தில் சிறந்த துவக்கம் என்று கருதுகின்றனர். ஜானி டெப்  முதன்மைப் பாத்திரத்தில் சிறந்த நடிகருக்கான  ஸ்க்ரீன் ஆக்டர்ஸ் கில்ட் விருதை வென்றார், மேலும் அவருக்கு சிறந்த நடிகருக்கான ஆஸ்கர் விருது, முதன்மைப் பாத்திரத்தில் சிறந்த நடிகருக்கான பிஏஎப்டி (BAFTA) விருது மற்றும் சிறந்த நடிகருக்கான கோல்டன் குளோப் விருது - மோசன் பிக்சர்சின்  இசை அல்லது நகைச்சுவை விருது ஆகியவற்றைப் பெற்றது. பிளாக் பெர்லின் சாபம் நான்கு ஆஸ்கர் விருதுகளுக்கும் பிஏஎப்டிக்கும் பரிந்துரை செய்யப்பட்டது. இந்தத் தொடரின் அடுத்தடுத்தப் படங்களான டெட் மேன்ஸ் செஸ்ட் மற்றும் அட் வேர்ல்ட்ஸ் எண்ட் ஆகியவை* *2006 ஆம் ஆண்டு மற்றும் 2007 ஆம் ஆண்டுகளில் தொடர்ச்சியாக வெளிவந்தன. அதன்பிறகு  ஸ்ட்ராங்கர் டைட்ஸ் மற்றும் டெட் மென் டால் நோல் டேல்ஸ் ஆகிய இரண்டு தொடர் படங்கள் 2011 மற்றும் 2017 ஆம் ஆண்டுகளில் வெளியிடப்பட்டன.
## மேற்கோள்கள்

பகுப்பு:2003 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
சிலைமான்

**சிலைமான்** (*Silaiman*) தமிழ்நாட்டின் மதுரை மாவட்டம், மதுரை (தெற்கு) வட்டம், திருப்பரங்குன்றம் ஊராட்சி ஒன்றியம், சிலைமான் ஊராட்சியில் அமைந்துள்ளது. சிலைமான், திருப்பரங்குன்றம் (சட்டமன்றத் தொகுதி)க்கும், விருதுநகர் மக்களவைத் தொகுதிக்கும் உட்பட்டது.

மதுரை – இராமேஸ்வரம் செல்லும் தேசிய நெடுஞ்சாலையில், வண்டியூர் மாரியம்மன் தெப்பக்குளத்திற்கு கிழக்கில் 6 கி.மீ. தொலைவில், வைகை ஆற்றின் கரையில் உள்ளது.  இதன் அஞ்சல் சுட்டு எண் 625201 ஆகும்.   இதன் அருகமைந்த நகரம் மதுரை ஆகும்.

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, 1,681 வீடுகள் கொண்ட சிலைமான் சிற்றூரின் மொத்த மக்கள்தொகை 6,436 ஆகும்.  அதில் ஆண்கள் 3,274; பெண்கள் 3,162 ஆக உள்ளனர். ஆறு வயதிற்குட்பட்ட குழந்தைகள் 655 ஆக உள்ளனர். சிலைமானின் சராசரி எழுத்தறிவு  88.96% ஆகும். மக்கள்தொகையில் இந்துக்கள் 76.49% ஆகவும்; இசுலாமியர்கள் 22.45% ஆகவும்; கிறித்தவர்கள் 1.06% ஆகவும் உள்ளது.

## அருகமைந்த சிற்றூர்கள்
* சக்கிமங்கலம்
* கார்சேரி
* புளியங்குளம்
* விரகனூர்
* ஆண்டார்கொட்டாரம்
* கீழடி
* கொந்தகை
* கோழிமேடு

## அருகமைந்த கல்வி நிலையங்கள்
* வேலம்மாள் பொறியியல் மற்றும் தொழில்நுட்பக் கல்லூரி, விரகனூர் 
* வேலம்மாள் மேனிலைப் பள்ளி, விரகனூர் 
* கே எல் என் சிபிஎஸ்சி மேனிலைப் பள்ளி, கோழிமேடு
* கே எல் என் பாலிடெக்னிக் கல்லூரி, கோழிமேடு

## மேற்கோள்கள்

## வெளி இணைப்புகள்
*கூகுள் வரைபடத்தில் சிலைமான்

பகுப்பு:மதுரை மாவட்டத்திலுள்ள கிராமங்கள்
பூஜா பட்

**பூஜா பட் (Pooja Bhatt** (பிறப்பு 24 பெப்ரவரி , 1972) என்பவர் இந்தியத் திரைப்பட நடிகை பின்னணி குரல் கலைஞர், வடிவழகி, திரைப்பட தயாரிப்பாளர்  மற்றும் திரைப்பட இயக்குநர் ஆவார். இவர் இந்தியத் திரைப்பட இயக்குநர் மகேசு பட்டின் மூத்த மகள் ஆவார்.  1997 ஆம் ஆண்டில் தமன்னா திரைப்படத்தில் நடித்தற்காக இந்தியத் தேசியத் திரைப்பட விருது பெற்றார்.

## ஆரம்பகால வாழ்க்கை
பூஜா பட் பெப்ரவரி 24, 1972 ஆம் ஆண்டில் மும்பை, மகாராட்டிரம், இந்தியாவில் பிறந்தார். இவரின் தந்தை மகேசு பட் பாலிவுட்டின் பிரபல இயக்குநர் ஆவார். இவர் குஜராத்தி மரபைச் சேர்ந்தவர். தாய் கிரண் பட் இசுக்கொட்லாந்து, ஆர்மீனியா, மியான்மர் மரபைச் சேர்ந்தவர் ஆவார்.  கிரண் பட், சோனி ரஸ்தானின் மாற்றாந்தாயின் மகள் ஆவார். பூஜா பட்டிற்கு ராகுல் பட் எனும் சகோதரரும் சஹீன் மற்றும் அலீயா பட் எனும் ஒருவழிச் சகோதரிகளும் உள்ளனர்.  இம்ரான் ஹாஷ்மி மற்றும் ஹிராத் பட் எனும் உறவுமுறைப் பங்காளிகள் உள்ளனர்.

## தொழில் வாழ்க்கை
பூஜா பட் தனது 17 ஆம் வயது முதல் நடித்து வருகிறார். இவரின் முதல் நாடகத் திரைப்படம் 1989 ஆம் ஆண்டு ஒளிபரப்பான டாடி ஆகும். இதனை இயக்கியது இவரின் தந்தை மகேசு பட் ஆகும். இதில் அவர் அனுபம் கெர் உடன் இணைந்து நடித்திருப்பார்.

இவரின் முதல் திரைப்படம் 1991 ஆம் ஆண்டில் வெளியான தில் ஹை கே மந்தா நஹின் ஆகும். இந்தத் திரைப்படம், 1934 ஆம் ஆண்டில் வெளியாகி அகாதமி விருது வென்ற  ஹாலிவுட் திரைப்படமான இட் ஹேப்பன்ட் ஒன் நைட் திரைப்படத்தின் தழுவல் ஆகும். ஸ்டார் டஸ்ட் உள்ளிட்ட சில தைரியமான கதாப்பாத்திரங்களில் நடித்தார்.

1991 இல் வெளியான சதக் திரைப்படத்தில்சஞ்சய் தத்துடன் இணைந்து நடித்தார். அதே ஆண்டில் ராகுல் ராயுடன் இணைந்து ஜுனான் திரைப்படத்தில் நடித்தார். மேலும் ஆமிர் கானுடன்  இணைந்து தில்ஹை கி மந்தா நஹின் , 1993 இல் சார்,பிர் டெரி கஹானி யாட் ஆயே மற்றும் டதிபார் 1994 இல் குனேஹர், நாராஸ், ரிசி கபூருடன் இணைந்து ஹும் தோனோ , சன்னி தியோலுடன் அங்ரஷக், 1996 இல் சாருக் கானுடன் இணைந்து சஹத், 1997 இல் தமன்னா, 1998 இல் அஜய் தேவ்கானுடன் இணைந்து நடித்த சாஹம் ஆகிய திரைப்படங்களில் நடித்ததன் மூலம் பரவலாக அறியப்படுகிறார்.

இவரின் கடைசித் திரைப்படம் 2001 ஆம் ஆண்டில் வெளியான எவ்ரிபடி சேய்ஸ் ஐ யேம் ஃபைன் (அனைவரும் கூருகிறார்கள் நான் நலமாக உள்ளதாக) .அதன் பின்பு தயாரிப்பாளர், இயக்குநர் ஆகிய பணிகளில் கவனம் செலுத்தினார். இவர் முதன் முதலாக இயக்கிய திரைப்படம் 2004 ஆம் ஆண்டில் வெளியான பாப் ஆகும். இதில் நடிகர் ஜான் ஆபிரகாம் மற்றும் உதிதா கோஸ்வாமி  ஆகியோர் முக்கியக் கதாப்பாத்திரத்தில் நடித்தனர். இதன் பிறகு 2006 இல் ஹாலிடே, 2007 இல் தோஹா, 2010 இல் கஜ்ராரே, 2012 இல் ஜிசம் 2 ஆகிய திரைப்படங்களை இயக்கினார்.

## சான்றுகள்


## வெளியிணைப்புகள்

பகுப்பு:இந்திய நடிகைகள்
பகுப்பு:இந்தியப் பெண் திரைப்பட இயக்குநர்கள்
பகுப்பு:இந்தியத் திரைப்படத் தயாரிப்பாளர்கள்
பகுப்பு:1972 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் திரைப்பட நடிகைகள்
ராம்ஜி

**ராம்ஜி (Ramji** (பிறப்பு : சூலை 31, 1961) என்பவர் இந்தியத் திரைப்பட ஒளிப்பதிவாளர் ஆவார். இவர் செல்வராகவன், அமீர், மோகன் ராஜா, மற்றும் சங்கீத் சிவன் ஆகிய இயக்குநர்களுடன் பணிபுரிந்துள்ளார். இவர் தமிழ் , இந்தி , மலையாளம் உள்ளிட்ட மொழித் திரைப்படங்களுக்கு ஒளிப்பதிவு செய்துள்ளார்.

## பிறப்பு
ராம்ஜி சூலை 31, 1961 இல்தஞ்சாவூரில் , தமிழ்நாடு பிறந்தார்.

## தொழில் வாழ்க்கை
இவரின் கூற்றுப்படி ஒளிப்பதிவு என்பது அனைவராலும் எளிதில் புரிந்து கொள்ளக் கூடிய ஒரு மொழி ஆகும் எனக் கூறியுள்ளார். மேலும் தனது பணியானது நான் என்ன நினைக்கிறேன் என்பதனை தைரியமாகக் கூறுவதற்கு கற்றுக் கொடுத்துள்ளது எனவும் கூறியுள்ளார். வாழ்க்கைக்கு தொடர்புடைய கதைகளையே தான் தெரிவு செய்வதில் திடமாக இருப்பதாகத் தெரிவித்தர். இந்தப் பணிக்கு இவர் வந்தது எதிர்பாரமல் நிகழ்ந்தது. இவரின் தொழில் வாழ்க்கையானது 1989 ஆம் ஆண்டில் என். கே. விஷ்வநாத்துடன் துவங்கியது. ஒரு நாள் தனது நண்பர் ஒருவரின் அறிவுறுத்தலின் படி பி. சி. ஸ்ரீராமை சந்தித்தார். பின் 1989 ஆம் ஆண்டு வரை அவரிடம் உதவி ஒளிப்பதிவாளராகப் பணிபுரிந்தார். இவரிடம் பணி புரிந்த காலங்கள் இவரின் திறமையை வளர்த்துக் கொள்ளவும், சில நுனுக்கங்களைக் கற்றுக்கொள்ளவும் உதவின. மேலும் கோபுர வாசலிலே, மீரா அமரன், தேவர் மகன், திருடா திருடா ஆகிய திரைப்படங்களில் உதவி ஒளிப்பதிவாளராகப் பணியாற்றினார். ஜீவா, கே. வி. ஆனந்த், திரு, பாலமுருகன், முத்துக்குமார், எம் எஸ் ஆகிய ஒளிப்பதிவாளர்களுடன் இணைந்து பணியாற்றியுள்ளார்.

1996 ஆம் ஆண்டில் ஒளிப்பதிவு இயக்குநர் ஆக வேண்டும் எனத் தீர்மானித்தார். இவரின் முதல் திரைப்படம் வள்ளல் ஆகும். இதில் சத்யராஜ், மீனா ஆகியோர் முக்கியக் கதாப்பாத்திரத்தில் நடித்தனர். மணிவண்ணன், கவுண்டமணி, மனோரமா ஆகியோர் துணைக் கதாப்பத்திரத்தில் நடித்தனர். இதனை ராஜ்கபூர் இயக்கினார். ராம்ஜி இரண்டு அல்லது மூன்று வருடங்களுக்கு ஒருமுறை தான் ஒரு படங்களில் ஒளிப்பதிவு செய்ய ஒப்புக்கொள்வார். அந்தத் திரைப்படங்கள் அவரின் விருப்பத்தைப் பூர்த்தி செய்வதாக இருந்தால் மட்டுமே ஒளிப்பதிவு செய்வார்.

## தமிழ்த் திரைப்படங்கள்

### 1997
1997 ஆம் ஆண்டில் வள்ளல் எனும் திரைப்படத்திற்கு ஒளிப்பதிவு செய்தார்.  இந்தத் திரைப்படத்தை ராஜ் பிலிம்ஸ் நிறுவனம் தயாரித்தது. இதில் சத்யராஜ், மீனா (நடிகை) ஆகியோர் முக்கியக் கதாப்பாத்திரத்தில் நடித்தனர். மணிவண்ணன், கவுண்டமணி, மனோரமா (நடிகை) ஆகியோர் துணைக் கதாப்பத்திரத்தில் நடித்தனர். இதனை ராஜ்கபூர் இயக்கினார். தேவா (இசையமைப்பாளர்) இசையமைத்தார்.

### 2001
2001 ஆம் ஆண்டில் டும் டும் டும் திரைப்படத்தில் பணி புரிந்தார். இதனை மணிரத்னத்தின் மெட்ராஸ் டாக்கீஸ் நிறுவனம் தயாரித்தது. அழகம்பெருமாள் இயக்கினார். மாதவன், ஜோதிகா ஆகியோர் முக்கியக் கதாப்பாத்திரத்தில் நடித்தனர். கார்த்திக் ராஜா இசையமைத்தார்.

### 2002
டிசம்பர் 13, 2002 இல் வெளியான மௌனம் பேசியதே திரைப்படத்தில் பணிபுரிந்தார். இதனை அறிமுக இயக்க்குநர்) அமீர் இயக்கினார். சூர்யா (நடிகர்), திரிசா ஆகியோர் முக்கியக் கதாப்பத்திரத்தில் நடித்தனர். யுவன் சங்கர் ராஜா இசையமைத்திருந்தார்.

### 2005
2005 ஆம் ஆண்டில் ராம் திரைப்படத்தில் பணியாற்றினார். இதனை அமீர் இயக்கினார். ஜீவா, சரண்யா பொன்வண்ணன் ஆகியோர் முக்கியக் கதாப்பாத்திரத்தில் நடித்தனர்.

## சான்றுகள்


## வெளியிணைப்புகள்

* 

பகுப்பு:1961 பிறப்புகள்
பகுப்பு:தமிழ்த் திரைப்பட ஒளிப்பதிவாளர்கள்
மதுரை மேற்கு வட்டம்

**மதுரை மேற்கு வட்டம்** என்பது மதுரை தெற்கு வட்டத்தின் வருவாய் கிராமங்களையும் மற்றும் மதுரை மாநகராட்சியின் மேற்கு மண்டலத்தின் சில பகுதிகளையும் கொண்டு, 12 பிப்ரவரி 2014 அன்று துவக்கப்பட்டது.

மதுரை மேற்கு வட்டம் 21 வருவாய் கிராமங்களைக் கொண்டது.மதுரை மேற்கு வட்டாட்சியர் அலுவலகம், 23,  தேனி சாலை, பென்னர் காலனி, விராட்டிப்பத்து, மதுரை 625 016 எனும் முகவரியில் இயங்குகிறது.

இவ்வருவாய் வட்டத்தில் 23 கல்லூரிகளும், 14 உயர்நிலைப்பள்ளிகளும், 13 மேனிலைப்பள்ளிகளும் மற்றும் மதுரை காமராசர் பல்கலைக்கழகமும் கொண்டது. மேலும் 12 ஆரம்ப சுகாதார நிலையங்களும் உள்ளன.

## மேற்கோள்கள்


## வெளி இணைப்புகள்
*கூகுள் வரைபடத்தில் மதுரை மேற்கு தாலுக்கா அலுவலகத்தின் அமைவிடம்

பகுப்பு:மதுரை மாவட்ட வட்டங்கள்
மதுரை கிழக்கு வட்டம்

**மதுரை கிழக்கு வட்டம்** என்பது மதுரை வடக்கு வட்டத்தின் 98 வருவாய் கிராமங்களைக் கொண்டு, புதிய வருவாய் வட்டமாக, 12 பெப்பிரவரி 2014 அன்று துவக்கப்பட்டது. இவ்வட்டத்தின் வட்டாட்சியர் அலுவலகம், யா. ஒத்தக்கடையில் இயங்குகிறது. மதுரை கிழக்கு ஊராட்சி ஒன்றியம், மதுரை கிழக்கு வருவாய் வட்டத்தில் உள்ளது. இவ்வட்டத்தில் இரண்டு ஆரம்ப சுகாதார நிலையங்கள் உள்ளன.

22,111 ஹெக்டேர் பரப்பளவு கொண்ட மதுரை கிழக்கு வட்டத்தின், 2011ம் ஆண்டின் மக்கள்தொகை கணக்கெடுப்பின்படி,  மக்கள்தொகை 1,58,680 ஆகும். அதில் ஆண்கள் 80,895; பெண்கள் 77,785 ஆக உள்ளனர். மதுரை  கிழக்கு வட்டத்தில் 106 வருவாய் கிராமங்கள் கொண்டது. இவ்வட்டத்தில் 9779 ஹெக்டேர் நன்செய் நிலமும்; 4026 ஹெக்டேர் புன்செய் நிலமும் கொண்டுள்ளது. இவ்வட்டத்தில் மதுரை கிழக்கு ஊராட்சி ஒன்றியம் உள்ளது.

## உள்வட்டங்களும், வருவாய் கிராமங்களும்
மதுரை கிழக்கு  வருவாய் வட்டம், வருவாய் ஆய்வாளர்களின் கீழ் 7 உள்வட்டங்கள் (பிர்க்காக்கள்) கொண்டது. அவைகள்; கள்ளந்திரி, அப்பன்திருப்பதி, அரும்பனூர், யா. ஒத்தக்கடை, இராஜாக்கூர், குன்னத்தூர் மற்றும் சக்கிமங்கலம் ஆகும். இந்த ஏழு உள்வட்டங்களின் கீழ் 106 வருவாய் கிராமங்கள் உள்ளது.

## கல்வி நிலையங்கள்
மதுரை கிழக்கு வட்டத்தில் ஆறு கல்லூரிகளும்; 14 உயர்நிலைப் பள்ளிகளும்; 8 மேல்நிலைப் பள்ளிகளும் இயங்குகிறது. 

## கல் குவாரிகள்
இவ்வட்டத்தில் உள்ள மீனாட்சிபுரம், இடையப்பட்டி, குன்னத்தூர், கருப்புக்கல், வண்டியூர் மற்றும் கலிகாப்பான் கிராமங்களில் கருங்கற்கள் வெட்டியெடுக்கும் சுரங்கங்கள் உள்ளது.

## மேற்கோள்கள்


## வெளி இணைப்புகள்
* கூகுள் வரைபடத்தில் மதுரை கிழக்கு தாலுகா அலுவலகம்

பகுப்பு:மதுரை மாவட்ட வட்டங்கள்
மலோரி கஹன்

**மல்லோரி ஹைட்ஸ் ஹகன்** (*Mallory Hytes Hagan*; பிறப்பு: டிசம்பர் 23, 1988)  என்பவர் அமெரிக்க நடிகை , வடிவழகி, மற்றும் அழகிப் பட்டங்கள் வென்றவர் ஆவார். இவர் 2013 ஆம் ஆண்டின் அமெரிக்க அழகி மற்றும் 2012 ஆம் ஆண்டின் நியூயார்க் அழகிப்  பட்டம் வென்றவர் ஆவார். மேலும் 2012  நியூயார்க் நகரம் அழகி , 2011  மன்ஹாட்டன் அழகி, 2010  புரூக்ளின்  அழகிப் பட்டங்களையும் பெற்றுள்ளார்.

## ஆரம்ப கால வாழ்க்கை
மல்லோரி ஹைட்ஸ் ஹகன் டிசம்பர் 23, 1988 இல் ஒபேலிக்கா, அலபாமாவில் பிறந்தார். ஒபேலிக்கா உயர்நிலைப்பள்ளியில் 2007ஆம் ஆண்டில் பட்டம் பெற்றார். இவரின் தாய் ஒபேலிக்கா பகுதியில் நடனப் படமனை ஒன்றை நடத்திவருகிறார். டென்னிசியில்  இவரின் பாட்டி நடனப் படமணை ஒன்றை நடத்தி வருகிறார். இவர் ஆபர்ன் பல்கலைக்கழகத்தின் முன்னாள் மாணவர் ஆவார்.இந்தப் பல்கலைக்கழகத்தில் உயிரியல் அறிவியல் பிரிவில் கல்வி பயின்றார். மேலும் இவர் பெண்களுக்கான சகோதரத்துவத்தை வலியுறுத்தும் *பி பேடா பி* *அலபாமா* எனும் அமைப்பின் உறுப்பினராகவும் உள்ளார். இந்த அமைப்பில் இருந்து ஒரு நபர் பெறும் நான்காவது அமெரிக்க அழகி விருது இது ஆகும். இதற்கு முன் *மர்லின் வன் தெபர், ஜாக்கி மேயர், மற்றும் சூசன் அகின்* ஆகியோர் இதற்கு  முன் பெற்றுள்ளனர்.

அக்டோபர் 2008 இல் ஹகன் புரூக்ளின் அருகில் உள்ள *பெட்ஃபோர்ட்* பகுதியில் குடியேறினார். அந்த சமயத்தில் அவரிடம் $1000 பணமும் , அழகியாகவேண்டும் என்ற கனவும் இருந்தது. இவர் அமெரிக்க அழகிப்பட்டத்தை வென்ற போது அவர் *பார்க் ஸ்லோப்பில்* வசித்ததாக சில தகவல்கள் உள்ளன. ஆனால் அவர் விண்ஸர் டெர்ரஸ், புரூக்ளினில் இருந்ததாக த நியூயார்க் டைம்ஸ் தெரிவித்தது. ஹகன் 2008 இல் புரூக்ளின் வந்தது முதல் அவர் 2013 இல் அமெரிக்க அழகிப் பட்டத்தைப் பெற்றது வரை  சன்செட் பார்க் மாற்றும் வில்லியம்ஸ்பர்க் உள்ளிட்ட ஆறு இடங்களில் குடியேறினார். 

2013 ஆம் ஆண்டில் அமெரிக்க அழகிப் போட்ட்டியின் போது அவர் ஃ*பேஷன் இன்ஸ்டியூட் ஆஃப் டெக்னாலஜி* நிறுவனத்தில் படித்து வந்தார். அங்கு படித்துக் கொண்டிருக்கும் போது விளம்பரப்படுத்துதல், சந்தைப்படுத்தல், மற்றும் பேரார்வத்தோடு வாசனைத் திரவியம் மற்றும் அழகு சாதனைப்பொருட்களை விளம்பரம் செய்தல் போன்றவற்றைக் கற்றுக் கொண்டார். இவர் பல விதமான முறைகளில் அழகிப்போட்டிகளில் பங்குபெறுவதற்காக பயிற்சி எடுத்துக் கொண்டார். இவர் *ரிச்சர்டு டேலன்ஸ், சோஹீ லீ, மறும் மார்க் ஃபிஷர்* உள்ளிட்ட பயிற்சியாளர்களிடம் பயிற்சி பெற்றார். 

## அழகிப் போட்டி
மார்ச் 28, 2010 இல் புரூக்ளின் அழகிப் போட்டியில் வெற்றி பெற்றார். இதற்குமுன்பாக அலபாமா அழகிப்போட்டி மற்றும் அலபாமா அழகிபோட்டியின் சிறந்த பதின்ம பெண் ஆகிய போட்டிகளில் மேலடல்செறிஞர் இடம் பிடித்தார். 2008 ஆம் ஆண்டின் அலபாமா அழகிப்போட்டியின் போது பட்டம் வெல்வதே தனது இலக்கு எனத் தெரிவித்தார். ஹகன் தனது 13 வயது முதல்17 வயது வரை அலபாமா அழகிபோட்டியின் சிறந்த பதின்ம பெண்  போட்டியில் போட்டியிட்டார். 

2010 ஆம் ஆண்டின் நியூயார்க் அழகிப்போட்டி மற்றும் 2011 ஆம் ஆண்டின்  நியூயார்க் அழகிப்போட்டிகளில் மேலடல்செறிஞராக வந்தார். பின் 2012 ஆம் ஆண்டின்  நியூயார்க் அழகிப்போட்டியில் வெற்றி பெற்றார். அந்தப் போட்டியில் 2014 ஆம் ஆண்டின் நியூயார்க் அழகிப்போட்டியில் வெற்றி பெற்ற நினா டவுலுரி மேலடல்செறிஞரானார். 

## சான்றுகள்

## வெளியிணைப்புகள்

பகுப்பு:அமெரிக்க நடிகைகள்
பகுப்பு:1988 பிறப்புகள்
இலுப்பையூர் (திருச்சிராப்பள்ளி மாவட்டம்)

thumb|இலுப்பையூரில் உள்ள நெல் வயலின் காட்சி

**இலுப்பையூர்** (*Iluppaiyur*) என்பது திருச்சி மாவட்டத்தில் சாத்தனூர் பஞ்சாயத்தில் அமைந்துள்ள ஒரு கிராமமாகும்.

முசிறி தாலுகாவைச் சேர்ந்த திண்ணனூர் அஞ்சல் நிலையத்திற்கு உட்பட்ட, இலுப்பையூரின் பின்கோடு எண் 621 006. இக்கிராமத்தில் வசிக்கும் பெரும்பாலான மக்கள் ஆறுநாட்டு வேளாளர் சமூகத்தை சேர்ந்தவர்கள். இலுப்பையூர், திருச்சியிலிருந்து சுமார் 30 கி.மீ. தொலைவிலும், கரட்டாம்பட்டியிலிருந்து (திருச்சி -துறையூர் மெயின் ரோடு  SH-62) 4 கி.மீ. தொலைவிலும் அமைந்துள்ளது. கிணற்றுப் பாசனம் மூலம் செய்யும் விவசாயத்தை அடிப்படையாகக் கொண்ட இவ்வூரின் பிரதான விவசாய உற்பத்தி தானியம் நெல்லாகும். இலுப்பையூரின் மொத்த மக்கள் தொகை சுமார் 500 பேர். தற்போது, சுமார் 300 வாக்காளர்கள் இந்தக் கிராமத்தில் வசிக்கிறார்கள். சுமார் 60 மாணவ, மாணவிகள் படிக்கும் முசிறி ஊராட்சி ஒன்றிய தொடக்க பள்ளியும் அரசு அங்கன்வாடி மையமும் இலுப்பையூரில் அமைந்துள்ளது.

## கோயில்கள் மற்றும் திருவிழாக்கள்
இடது|thumb|சித்திரை திருவிழாவிற்காக அலங்கரிக்கப்பட்டுள்ள அருள்மிகு மகாமாரியம்மன் கோயில்.
அருள்மிகு  செல்வ கணபதி கோவில், அருள்மிகு மகாமாரியம்மன் கோயில், அருள்மிகு ஆலடி முத்து கருப்பண்ணசாமி கோயில், அருள்மிகு வல்லம் பிடாரி அம்மன் கோயில்  மற்றும் அருள்மிகு அய்யனார் கோயில் ஆகிய கோயில்கள் இலுப்பையூரில் அமைந்துள்ளது. மேலும், ஆறுநாட்டு வேளாளர்களின் குலதெய்வ கோயில்களான அருள்மிகு தொட்டிச்சி அம்மன் கோயில் மற்றும் அருள்மிகு ஆப்பூர் நல்லேந்திரர் கோயில் ஆகியனவும் இங்கு அமைந்துள்ளது.

சித்திரைத் திருவிழா (குடியழைப்பு விழா), இலுப்பையூரில் கொண்டாடப்படும் பிரபலமான திருவிழாக்களில் ஒன்றாகும். ஐந்து நாட்கள் நீடிக்கும் இவ்விழா ஒவ்வொரு ஆண்டும் மே மாதம் கொண்டாடப்படும். பணி நிமித்தம் பல்வேறு இடங்களில் மக்கள் வசித்தாலும், ஊரில் திருவிழா என்றால் அனைவரும் தங்களுடைய சொந்த ஊருக்கு வந்துவிடுவார்கள்.

## References

* https://iluppaiyur.com/ 

பகுப்பு:திருச்சிராப்பள்ளி மாவட்டத்திலுள்ள கிராமங்கள்
விரகனூர்

**விரகனூர்** (Viraganur) என்பது தமிழ்நாட்டின் மதுரை மாவட்டம், மதுரை (தெற்கு) வட்டம், திருப்பரங்குன்றம் ஊராட்சி ஒன்றியம், விரகனூர் ஊராட்சியில் அமைந்துள்ள ஒரு புறநகர்ப் பகுதியாகும். இதன் அஞ்சல் சுட்டு எண் 625009 ஆகும். தொலைபேசி குறியீடு எண் +914549****** ஆகும்.  விரகனூர், திருப்பரங்குன்றம் (சட்டமன்றத் தொகுதி)க்கும், விருதுநகர் மக்களவைத் தொகுதிக்கும் உட்பட்டது.

## அமைவிடம்
விரகனூர், மதுரை - வண்டியூர் மாரியம்மன் தெப்பக்குளத்திற்கு கிழக்கே மூன்று கி.மீ. தொலைவில், இராமேஸ்வரம் சாலையில், வைகை ஆற்றின் கரையில் உள்ளது. மதுரை பெரியார் பேருந்து நிலையத்திலிருந்து  7 கி.மீ. தொலைவில் உள்ளது. வாரணாசி - கன்னியாகுமரியை இணைக்கும் தேசிய நெடுஞ்சாலை 7 (இந்தியா) இதனருகே செல்கிறது. 
## அருகமைந்த குடியிருப்புகள்
* கோழிமேடு
* ஐராவதநல்லூர்
* வண்டியூர்
* ராஜா நகர்
* ஏஞ்சல் நகர்

## அருகமைந்த கல்வி நிறுவனங்கள்
* தியாகராசர் கல்லூரி
* தியாகராசர் மாடல் மேனிலைப் பள்ளி
* சௌராட்டிர மேல்நிலைப் பள்ளி 
* கே எல் என் நாகசுவாமி பாலிடெக்னிக் கல்லூரி
* கே எல் என் நாகசுவாமி மேனிலைப் பள்ளி
* வேலம்மாள் மேனிலைப் பள்ளி
* வேலம்மாள் பொறியல் கல்லூரி

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி 1,826  குடும்பங்களையும் கொண்ட இவ்வூரின் மக்கள்தொகை 7,121  ஆகும். இந்நகரத்தின் எழுத்தறிவு 87.3%  மற்றும் பாலின விகிதம் 1000 ஆண்களுக்கு, 968 பெண்கள் வீதம் உள்ளனர். 6 வயதிற்குட்பட்ட குழந்தைகளின்  எண்ணிக்கை 428   ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 902 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும்  முறையே 969 மற்றும் 0   ஆகவுள்ளனர். மக்கள்தொகையில் இந்துக்கள் 95.87%,  இசுலாமியர்கள் 0.41%, கிறித்தவர்கள் 3.62%, மற்றும் பிறர் 0.10% ஆகவுள்ளனர். இங்கு தமிழ் மற்றும் சௌராட்டிர மொழிகள் பேசப்படுகிறது.

## மேற்கோள்கள்


## வெளி இணைப்புகள்
*கூகுள் வரைபடத்தில் விரகனூர்

பகுப்பு:மதுரை மாவட்டத்திலுள்ள கிராமங்கள்
இலுப்பையூர்

"இலுப்பையூர்"  கீழ்கண்டவற்றுள் ஏதேனும் ஒன்றாக இருக்கலாம். 

*இலுப்பையூர் (திருச்சிராப்பள்ளி மாவட்டம்)
*இலுப்பையூர் (விருதுநகர் மாவட்டம்)
*இலுப்பையூர் (அரியலூர் மாவட்டம்)
ஆர்ப்பினோ

**ஆர்பினம்** ஃபுரோசினோன் மாகாணத்தின் ஒரு நகராட்சி ஆகும், லத்தீன் பள்ளத்தாக்கு பகுதியில் மத்திய இத்தாலியில் லசியோ பிராந்தியத்தில் இது அமைந்துள்ளது.

## வரலாறு

பண்டைய நகரம் ஆர்ப்பினோ குறைந்தது கி.மு. 7 ஆம் நூற்றாண்டில்  பேலசுகி உடன் இணைக்கப்பட்டது. அது ரோமர்கள் கைப்பற்றப்பட்ட மற்றும் கி.மு. 305 நகரத்தில் கொடுமைப்படுத்துதல் கொடுக்கப்பட்ட இது கி.மு. 188 ஆம் ஆண்டில் ரோமன் வாக்குகளை பெற்றது. கி.மு 90 ஆம் ஆண்டில் நகராட்சி நிலையைப் பெற்றது. கயஸ் மரிஸும் சிசரோவும் அர்பினியிலிருந்து வந்தனர். மார்கஸ் விஸ்பனீயஸ் அகிரிப்பா அர்பினினுடைய சொந்த ஊர் என்றும் இந்த நாளில் தொடர்கிறது ஒரு வாய்வழி பாரம்பரியம். வரலாற்றாசிரியர்கள் அவருடைய தோற்றத்தை உறுதிப்படுத்த முடியவில்லை.
அர்பினோவில் உள்ள பழைய ரோமன் பாசல் அலை ஆரம்ப கால இடைவெளிகளில் ரோமானிய டச்சியும் பெனெவெனோவின் டச்சியும் அதன் மூலோபாய நிலைப்பாட்டிற்கு முரண்பட்டன. 11 ஆம் நூற்றாண்டிற்குப் பிறகு நோர்மன்ஸ் ஹோஹென்ஸ்டூஃபென் மற்றும் பாப்பல் மாநிலங்களால் ஆட்சி செய்யப்பட்டது.  1229 இல் பிரடெரிக் இரண்டாம் மற்றும் 1242 இல் கான்ராட் IV ஆகியவற்றால் இது இரண்டு முறை அழிக்கப்பட்டது;

=References=
பகுப்பு:இத்தாலிய நகரங்கள்
பகுப்பு:இத்தாலி
காஞ்சனா 3

***[[காஞ்சனா]] 3 *** என்பது ராகவா லாரன்ஸ் என்ற இயக்குநரால் இயக்கப்பட்டு வரும் ஒரு தமிழ் திகில் பழிவாங்கும் வகைத் திரைப்படம்.  இதில் ராகவா லாரன்ஸ்உதவி நடன இயக்குநர் தயாபரன், ஓவியா நடிக்கின்றனர்.  சன் பிக்சர்ஸ் நிறுவனம் இதைத் தயாரிக்கிறது. முனி தொடரின் நாலாவது பாகமாகவும், காஞ்சனா தொடரின் மூன்றாவது பாகமாகவும் தயாராகிறது. இத்திரைப்படம் 2019 ஆம் ஆண்டு ஏப்ரல் மாதம் 19 ஆம் நாள் வெளியிடப்பட்டது.

## நடிகர்கள்

*ராகவா லாரன்ஸ் - ராகவன் , காளி   
*ஓவியா - காவியா
*கோவை சரளா - ராகவனின் தாய்

## தயாரிப்பு
காஞ்சனா 2 (2015) வெற்றியைத் தொடர்ந்து, அதே போன்ற, திகில் நகைச்சுவைப் படங்களை அதிகமாக தயாரிக்கப்போவதாக, இயக்குநர் ராகவா லாரன்ஸ் கூறினார். ஆகஸ்டுல், நாகா எனும் திரைப்படத்தை அறிவித்தார். அவரே இயக்குகிறார் என்றும், முனி தொடரின் நான்கவாது பாகமாக இருக்கும் என்றும் அறிவித்தார். முக்கிய வேடத்தில் நடிக்க நடிகை ஜோதிகாவை அணுகினார். என்றாலும், அதில் அதிக முன்னேற்றம் இல்லாததால், தனது அடுத்த படங்களான மொட்ட சிவா கெட்ட சிவா(2017), சிவலிங்கா(2017) ஆகியவற்றில் கவனம் செலுத்தினார்.
 
ஆகஸ்ட் 2017 ல் இப்படத்தின் வேலைகளை மீண்டும் தொடங்குவதாக ராகவா லாரன்ஸ் அறிவித்தார்.  அவரது வழக்கமான துணை நடிகர்களான, உதவி நடன இயக்குநர் தயாரிப்பாளர் தயாபரன் கோவை சரளா, ஸ்ரீமன் மற்றும் தேவதர்னி ஆகியோர் இதிலும் உள்ளனர்.  2010ல் புகழ்பெற்ற திரைப்படமான எந்திரனைத் தயாரித்த சன் பிக்சர்ஸ், தங்கள் இரண்டாவது படமாக இதைத் தயாரிக்கின்றனர். செப்டம்பர் இறுதியில், ஓவியா,  முதன்மைப் பாத்திரங்களில் நடிப்பதற்காக தேர்வுசெய்யப்பட்டனர்.

படப்பிடிப்பு சென்னையில்  அக்டோபர் 2017 முதல் வாரத்தில் படம் தொடங்கியது. நிவேதா ஜோசப் ஆடை வடிவமைப்பாளராகப் பணிபுரிகிறார்.

## உசாத்துணைகள்

பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:முனி திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:தமிழ் திகிற் திரைப்படங்கள்
பகுப்பு:பழிவாங்குதல் குறித்தான தமிழ் திரைப்படங்கள்
பகுப்பு:தமன் இசையமைத்த தமிழ்த் திரைப்படங்கள்
பகுப்பு:2010ஆம் ஆண்டுகளில் தமிழ்த் திரைப்படங்கள்
பகுப்பு:ராகவா லாரன்ஸ் இயக்கிய திரைப்படங்கள்
பகுப்பு:தமிழ் தொடர் திரைப்படங்கள்
பகுப்பு:ஓவியா நடித்த திரைப்படங்கள்
சக்கிமங்கலம்

**சக்கிமங்கலம்** (Sakkimangalam) என்பது தமிழ்நாட்டின், மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், சக்கிமங்கலம் ஊராட்சியில் அமைந்த வருவாய் கிராமம் ஆகும். மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும். மதுரைக்கு கிழக்கே  8 கி.மீ. தொலைவில், வைகை ஆற்றின் வடகரையில் சக்கிமங்கலம் உள்ளது.

மதுரை மாநகராத்தின் நகர்புறத்தில் அமைந்த இக்கிராமத்தின் அஞ்சல் சுட்டு எண் 625201;இதன் அஞ்சலகம் சிலைமானில் உள்ளது தொலைபேசி குறியீடு எண்  04549 ஆகும். சக்கிமங்கலத்தின் சௌத் இந்தியன் வங்கியின் கிளை உள்ளது.

## சக்கிமங்கலத்தின் குடியிருப்பு

* சக்கிமங்கலம் 
* சமத்துவபுரம்
* முனியாண்டி புரம்
*
*
*
*
*
*
*
*
*
* அன்னை சத்தியா நகர்
* புவனேஸ்வரி காலனி
* அன்னை இந்திரா நகர்
* அம்பேத்கார் நகர்
* இ.புதூர்
* நரிக்குறவர் காலனி
* எம்.ஜி.ஆர். நகர்
* பசும்பொன் நகர்
* பி.டி.ஆர். நகர்
* உலமா நகர்
* அஞ்சுகம் நகர்
*
*
*
*
*
*
*
*
*
*
*
*
*

## அருகமைந்த சிற்றூர்கள்
* சிலைமான்
* புளியங்குளம்
* எல்.கே.டி. நகர்
* இளமனூர்
*
* கார்சேரி
* ஆண்டார்கொட்டாரம்

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, 1,141 வீடுகள் கொண்ட சக்கிமங்கலத்தின் மொத்த மக்கள்தொகை 4,.428 ஆகும். அதில் ஒடுக்கப்பட்டோர் 13,77 (31.10%) ஆகவுள்ளனர். எழுத்தறிவு 80.18% ஆகவுள்ளது. இங்கு 2402 தொழிலாளர்கள வாழ்கின்றனர். ஆறு வயதிற்குட்பட்டோர் 511 ஆகவுள்ளனர். இக்கிராமத்தில் தமிழ், தெலுங்கு, சௌராடிரம் பேசப்படுகிறது. இக்கிராமத்தின் மக்கள்தொகையில் 40% சௌராட்டிர கைத்தறி நெசவாளர் குடும்பத்தினர் ஆவார்.

## அருகமைந்த கல்வி நிலையங்கள்
* அரசினர் உயர்நிலைப்பள்ளி  மற்றும் துவக்கப்பள்ளி சக்கிமங்கலம் 
* அரசினர் மேல்நிலைப்பள்ளி சிலைமான்
*
* வேலம்மாள் பொறியியல் மற்றும் தொழில்நுட்பக் கல்லூரி, விரகனூர் 
* வேலம்மாள் மேனிலைப் பள்ளி, விரகனூர் 
* கே எல் என் பாலிடெக்னிக் கல்லூரி, கோழிமேடு
* கே எல் என் சிபிஎஸ்சி மேனிலைப் பள்ளி, கோழிமேடு

## மேற்கோள்கள்


## வெளி இணைப்புகள்

*கூகுள் வரைபடத்தில் சக்கிமங்கலம்

பகுப்பு:மதுரை மாவட்டத்திலுள்ள கிராமங்கள்
அப்பன்திருப்பதி

**அப்பன்திருப்பதி**  (Appanthirupathi) என்பது தமிழ்நாட்டின் மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், வெள்ளியங்குன்றம் ஊராட்சியில் அமைந்துள்ளது. அப்பன்திருப்பதி, மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும். இதன் அஞ்சல் சுட்டு எண் 625301; தொலைபேசி குறியீடு எண் 04549 ஆகும். இங்கு சிறீநிவாசப் பெருமாள் கோயில் உள்ளது. மேலும் இந்தியன் ஓவர்சீஸ் வங்கியின் கிளை உள்ளது.

## அமைவிடம்
மதுரை - அழகர் கோவில் செல்லும் சாலையில், மதுரையிலிருந்து  14 கி.மீ. தொலைவில் அமைந்துள்ளது.

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, 404 வீடுகள் கொண்ட அப்பன்திருப்பதி வருவாய் கிராமத்தின் மொத்த மக்கள்தொகை 1,554 ஆகும். ஒடுக்கப்பட்டோர் எண்ணிக்கை 170 (3.73%) ஆகவுள்ளது.  ஆறு வயதிற்குட்பட்ட குழைந்தகள் 170 ஆக உள்ளனர். சராசரி எழுத்தறிவு 76.73% ஆகும்.  இக்கிராமத்தின் மொத்த வேளாண் மற்றும் இதர தொழிலாளர்கள் 705 ஆகும். அப்பன்திருப்பதியில் தமிழ், தெலுங்கு மற்றும் சௌராஷ்டிர மொழிகள் பேசப்படுகிறது.

## அப்பன்திருப்பதி அருகே அமைந்த குடியிருப்புகள்
* வெள்ளியங்குன்றம்
* சாந்தி நகர்
* பூண்டி
* எம்.ஜி.ஆர். நகர்
* மாத்தூர் விலக்கு நகர்
* அழகாபுரி
* அண்டமான்
* உடைகுளம்
* தோப்பு
* வெ. புதூர்
* சவலக்கராயன்
* கொல்லன்குளம்
* அழகாபுரி
* கள்ளந்திரி
* தூயனேரி
* இருக்கலைநத்தம்

## மேற்கோள்கள்


## வெளி இணைப்புகள்
* [GeoHack - அப்பன்திருப்பதி](https://geohack.toolforge.org/geohack.php?pagename=%E0%AE%85%E0%AE%AA%E0%AF%8D%E0%AE%AA%E0%AE%A9%E0%AF%8D%E0%AE%A4%E0%AE%BF%E0%AE%B0%E0%AF%81%E0%AE%AA%E0%AF%8D%E0%AE%AA%E0%AE%A4%E0%AE%BF&params=10.0196_N_78.1923_E_type:city(1554))
* கூகுள் வரைபடத்தில் அப்பன்திருப்பதி

பகுப்பு:மதுரை மாவட்டத்திலுள்ள கிராமங்கள்
காலிபரே மென்பொருள்

**காலிப்ரே** (*Calibre*) என்பது மின்னூல்களை உருவாக்க, நிர்வகிக்க உதவும் ஒரு கட்டற்ற மென்பொருள். இது லினக்சு, மேக், விண்டோசு ஆகிய இயங்குதளங்களில் இயங்கக்கூடியது. இது மின்னூலகங்களை உருவாக்க உதவுகிறது. மேலும் மின்னூல்களை படிககவும், மாற்றங்கள் செய்யவும், ஒரு மின்னூல் வகையிலிருந்து வேறு வகைக்கு மாற்றவும் உதவுகிறது. கணினியில் உள்ள மின்னூல்களை பல்வேறு மின்னூல் படிக்கும் கருவிகளுக்கு அனுப்பவும் உதவுகிறது. epub, azw3 ஆகிய வகை மின்னூல்களை இதில் இயல்பாகவே மாற்றங்கள் செய்யலாம் பிற வகை மின்னூல்களை முதலில் இவ்வகைகளுக்கு மாற்றி, பிறகு மாறுதல்கள் செய்யலாம்.

GPL V3 என்ற கட்டற்ற உரிமத்தில் வழங்கப்படுவதால், மூலநிரலுடன், மாற்றங்கள் செய்யும் உரிமையும், யாவருக்கும் பகிரும் உரிமையும் வழங்க்ப்படுகிறது.

## வரலாறு
31 அக்டோபர் 2006 அன்று, சோனி நிறுவனம் PRS-500 என்ற மின்னூல் படிக்கும் கருவியை வெளியிட்டது. கோவிட் கோயல் என்பவர் லினக்சு இயங்குதளத்தில்  PRS-500 ன் மின்னூல்களைப் படிக்க  libprs500 என்ற மென்பொருளை எழுதினார்.  MobileRead எனும் இணைய உரையாடல் தள உறுப்பினர்களில் உதவியுடன், Broad Band eBook (BBeB) என்ற கோப்பு வகையைக் கையாளும் மென்பொருளையும் எழுதினார். 2008ல், அவரது நிரல் தொகுதிகள் ஒன்றிணைக்கப்பட்டு, calibre என்ற பெயரில் வெளியிடப்பட்டன.

## சிறப்புகள்
காலிபரே மென்பொருள் பலவகையான கோப்புகளை ஆதரிக்கிறது. பெரும்பாலான கோப்பு வகைகளில், எழுத்துரு மாற்றுதல், எழுத்துரு அளவு மாற்றுதல், நூல் விவரங்கள் மாற்றம், பொருளடக்கம் சேர்த்தல் போன்ற மாறுதல்கள் செய்யலாம்.  தக்க உரிமம் உள்ள மின்னூல்களை எளிதில் கையாளலாம். ஆனால் எண்முறை உரிமைகள் முகாமைத்துவம் (Digital Rights Management/DRM) கொண்டவற்றை மாற்ற, அதெற்கென உள்ள தனி மென்பொருட்கள் தேவை. 

இது மின்னூல்களை பல்வேறு வகைகளில் அடுக்கி, வகைப்படுத்த உதவுகிறது. மின்னூல்களின் விவரங்களை ISBNdb.com போன்ற தளத்தில் இருந்து பெறுப்படுகிறது. ஆசிரியர் பெயர், வகை, நூல் பெயர், குறிச்சொற்கள் கொண்டு மின்னூல்களை வகைப்படுத்தலாம்.

காலிபரே நூலகத்துக்கு மின்னூல்களை நாமே சேர்க்கலாம் அல்லது மின்னூல் படிப்பான் கருவிகள் மூலம் இணைக்கலாம்.  மேலும் பல்வேறு இணையதளங்களில் இருந்தும் பதிவிறக்கலாம்.  பல்வேறு வகைக்கோப்புகளை பிற கோப்பு வகைகளுக்கு மாற்ற பைதான் மொழியில் பல்வேறு குறுநிரல்கள் எழுதப்பட்டுள்ளன 

ஒரே பிணையத்தில் இருக்கும் கணிப்பொறிகள், கருவிகள் மூலம், காலிபரேவில் இருக்கும் மின்னூலகத்தை எளிதில் அணுகலாம்.  இதன் மின்னூலகத்தை, இணையத்தில் உள்ள Dropbox, Google Drive, Box.net போன்ற சேவைகளில் சேமிப்பதன் மூலம், எங்கிருந்தும் மின்னூல்களை அணுகலாம். 

மின்னூல்களை ஒரு வகையிலிருத்து மற்றொரு வகைக்கு மாற்றுதல் மூலம், பல்வேறு கருவிகளில் மின்னூல்களை எளிதில் படிக்கலாம். doc வகைக் கோப்புகளை epub ஆக மாற்றி கைபேசிகளில் எளிதில் படிக்கலாம். mobi வகைக் கோப்புகளாக மாற்றி கிண்டில் கருவிகளில் படிக்கலாம். வரைகலை இடைமுகப்பு மட்டுமின்றி கட்டளை இடைமுகப்பில் இயங்கும் பல்வேறு வசதிகளைத் தருதால், எளிதில் பலநூறு கோப்பு வகைகளையும் பிற வகைகளுக்கு மாற்றிவிட முடியும்.

## காலிபரே சார்ந்த கைபேசி செயலிகள்

* *Calibre Cloud* (free) மற்றும் *Calibre Cloud Pro* (paid) செயலிகள், Dropbox, Box,  Google Drive folder, போன்றவற்றில் இருக்கும் மின்னூல்களைப் படிக்க உதவுகின்றன 
* *Calibre Companion* (paid) செயலியானது, கணினிகளையும் பல்வேறு  கருவிகளையும் இணைத்து, மின்னூலகத்தை எங்கும் பயன்படுத்த உதவுகிறது.
* *Calibre Library* (paid), ஆனது Calibre Cloud போலவே எங்கும் மின்னூல்களை இணையம் மூலம் அணுக உதவுகிறது. .

## உசாத்துணைகள்

பகுப்பு:பல்லியக்குதள கட்டற்ற மென்பொருட்கள்
ஈச்சன்விளை

**ஈச்சன்விளை** (Eachenvilai), இந்தியாவின் தென்கோடியான கன்னியாகுமரியில் இருந்து 6 கிலோமீட்டர் தொலைவில் அமைந்துள்ள ஒரு சிற்றூராகும். இது தமிழ்நாட்டின் கன்னியாகுமரி மாவட்டத்தில் அமைந்துள்ளது. இந்த சிற்றூறின் ஒரு பகுதி(கிழக்கு) அகஸ்தீஸ்வரம் பேரூராட்சியிலும் மற்றொரு பகுதி(மேற்கு) தென் தாமரைகுளம் பேரூராட்சியிலும் அமைந்துள்ளது. 

இந்த ஊர் கன்னியாகுமரி சட்டமன்றத் தொகுதியிலும், கன்னியாகுமரி மக்களவைத் தொகுதியிலும் உள்ளது. 2008 தொகுதி மறுசீரமைப்பு வரை திருச்செந்தூர் மக்களவைத் தொகுதியின் கீழ் இருந்த இந்த ஊர் அதன் பின்னர் புதிதாக உருவாக்கப்பட்ட கன்னியாகுமரி மக்களவைத் தொகுதியுடன் இணைக்கப்பட்டது. 

இந்த சிற்றூறில் எண்பதிற்கும்(80) அதிகமான குடும்பத்தினர்கள் வசித்து வருகின்றனர்.

## அடிப்படை வசதிகள்
இந்த சிற்றூறில் கீழ்க்கண்ட அடிப்படை வசதிகள் உள்ளன.

## பொது வழிபாட்டு தலங்கள்

# ஸ்ரீமன் நாராயணசுவாமி திருக்கோவில்
# வீரமாகாளி அம்மன் திருக்கோவில்

__NOEDITSECTION__
__INDEX__
பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
கள்ளந்திரி

**கள்ளந்திரி** () என்பது தமிழ்நாட்டின் மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், கள்ளந்திரி ஊராட்சியில் உள்ள ஒரு புறநகர்ப் பகுதியாகும். கள்ளந்திரி, மதுரை - அழகர் கோவில் செல்லும் சாலையில், மதுரையிலிருந்து 18 கி.மீ. தொலைவில் உள்ளது.  கள்ளந்திரி வருவாய் கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும். இதன் அஞ்சல் சுட்டு எண் 625301 ; தொலைபேசி குறியீடு எண் 04549   ஆகும்.  கள்ளந்திரியில் ஐடிபிஐ வங்கிக் கிளையும்; அரசு மருத்துவ மனையும் உள்ளது.

## அமைவிடம்
மதுரை - அழகர் கோவில் செல்லும் அழகர்கோயில் சாலையில், மதுரையிலிருந்து  17 கி.மீ. தொலைவில், அப்பன்திருப்பதிக்கு அடுத்து கள்ளந்திரி அமைந்துள்ளது. கடல் மட்டத்திலிருந்து சுமார் 219 உயரத்தில்,  என்ற புவியியல் ஆள்கூறுகள் கொண்டு இவ்வூர் அமையப் பெற்றுள்ளது.

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, 1,488 குடும்பங்களும்; 892.62 ஹெக்டேர் நிலப்பரப்பும்  கொண்ட கள்ளந்திரி வருவாய் கிராமத்தின் மொத்த மக்கள்தொகை 6,232 ஆகும். ஒடுக்கப்பட்டோர் எண்ணிக்கை 1,251 (20.07%) ஆகவுள்ளது.  ஆறு வயதிற்குட்பட்ட குழைந்தகள் 706 ஆக உள்ளனர். சராசரி எழுத்தறிவு 77.13% ஆகும்.  இக்கிராமத்தின் மொத்த வேளாண் மற்றும் இதர தொழிலாளர்கள் 3,171 ஆகும். அப்பன்திருப்பதியில் தமிழ், தெலுங்கு மற்றும் சௌராஷ்டிர மொழிகள் பேசப்படுகிறது.

## அருகே அமைந்த கிராமங்கள்
*  பொய்யக்கரைப்பட்டி
* அழகர் கோவில்
* அப்பன்திருப்பதி
* தொப்புலான்பட்டி
* நாயக்கன்பட்டி
* அமண்டூரபட்டி
* மஞ்சம்பட்டி
* பிள்ளையார்நத்தம்

## வழிபாட்டுத் தலங்கள்
* வீரசின்னம்மாள் மற்றும் வீரநாகம்மாள் கோயில்

## மேற்கோள்கள்


## வெளி இணைப்புகள்
* [GeoHack - கள்ளந்திரி](https://geohack.toolforge.org/geohack.php?pagename=%E0%AE%95%E0%AE%B3%E0%AF%8D%E0%AE%B3%E0%AE%A8%E0%AF%8D%E0%AE%A4%E0%AE%BF%E0%AE%B0%E0%AE%BF&params=10.0383_N_78.2005_E_type:city(6232))

* கூகுள் வரைபடத்தில் கள்ளந்திரி கிராமம்

பகுப்பு:மதுரை மாவட்டத்திலுள்ள கிராமங்கள்